बीहड़ का महिला प्रेम
भोपाल। दुनिया को अपनी बंदूक के दम पर डराने वाले डकैतों का जीवन भी काफी कुछ फिल्मों की तरह होता है। चंबल से लेकर बुंदेलखंड तक के बीहड़ों में आतंक का पर्याय रहे अधिकांश डकैतों पढ़ाई-लिखाई से दूर-दूर तक कोई नाता नहीं रहा है। यही वजह रही हैं कि वे अपने अनपढ़ों के गिरोह में कुछ पढ़े-लिखे सदस्यों को भी रखा करते थे।
जंगल-जंगल भटकते ये लोग अपने गिरोह में इन पढ़े-लिखे लोगों को इस्तेमाल अपना संदेश दूसरों तक पहुंचाने के लिए किया करते थे। किसी से फिरौती की रकम मांगनी हो या किसी को धमकी देनी हो... ये सारे काम डकैत अपने पढ़े-लिखे ऑपरेटरों से कराया करते थे।
इतना ही नहीं अपनी मेहबूबा को लव लेटर लिखने के लिए भी डकैत इन्हीं ऑपरेटरों का सहारा लिया करते थे। ये आपरेटर अपने मुखिया के लिए फिरौती मांगने से लेकर इनकी मेहबूबा को खत लिखने और उन्हें पढऩे का काम भी किया करते थे।
छोटी-छोटी वारदातों से लेकर डकैत बनने तक का सफर तय करने वाले ज्यादातर डकैतों ने स्कूल का मुंह तक नहीं देखा था। अगली स्लाइड पर पढ़ें इन डकैतों की प्रेम कहानी और प्रेम पत्र से जुड़ी कुछ अन्य जानकारी...
प्रेमिका का खत पढ़वाने के लिए गांव आता था चंदन: बीहड़ का नामी डकैत चंदन यादव रेणु यादव के प्यार में पागल था। रेणु अपने प्यार को चंदन तक खत के माध्यम से भेजा करती थी। लेकिन चंदन ठहरा अनपढ़, इसलिए वह रेणु के खत को लेकर बीहड़ से गांव आता था। गांव के एक व्यक्ति से वह खत में लिखी बातें न सिर्फ जानता था, बल्कि जवाब भी उसी व्यक्ति से लिखवाकर भेजा करता था।
कुछ दिनों बाद चंदन रेणु को अपने साथ ले गया और उससे बतौर राइटर काम लेने लगा। थोड़े ही दिनों में उनकी शादी की खबरें आई, तब तक रेणु गिरोह की दूसरे अहम सदस्य के रूप में पहचानी जाने लगी थी।
बीहड़ का मीडिया प्रेम: बीहड़ में पांच साल तक आतंक के पर्याय के तौर पर पहचान बनाने वाले निर्भय सिंह गुर्जर का मामला महिला प्रेम से थोड़ा अलग था। जी हां निर्भय को मीडिया में बने रहने और ताजा खबरों का चस्का था।
लेकिन निर्भय सिंह गुर्जर का तो पढ़ाई से दूर-दूर तक कोई नाता नहीं रहा है। इसलिए वह अखबार की खबरें सुनने से लेकर फिरौती के पत्र लिखने तक के लिए अपने दो खास आदमी बुद्घ सिंह लाठी और राज किशोर मल्लाह की मदद लिया करता था। बाद में निर्भय ने इन्हीं लोगों की मदद से अपने हस्ताक्षर करना सीखा था।
बीहड़ की एक और प्रेम कहानी: चंबल के बीहड़ में सनकी डकैत के नाम से कुख्यात पहलवान सिंह गुर्जर उर्फ सलीम की महिला प्रेम किसी से छुपा नहीं हैं। अपनी प्रेमिका को पाने के लिए सलीम ने कई लोगों की जान भी ली।
सलीम की प्रेमिका सपना पढ़ी-लिखी होने के साथ ही बेहद खूबसूरत थी, इसलिए सलीम उस पर जान छिड़कता था। इसके साथ ही वह सपना से फिरौती की मांग के सारे खत लिखवाने का काम भी करवाया करता था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva